Spoke rillers en ander grillers
Tienerspoke, die Hawermoutman, 'n tokkelossie, Mnr. D. Ood, 'n hotel met vreemde inwoners en 'n monster-medikus ... Fantasi se splinternuwe spookbundel met 13 kraakvars grilstories propvol vrees, moord, spoke, lyke en bloed ... Is jy dapper genoeg?
Liefde is magic
Jessica se lewe is maar soos enige ander graadtien s'n: sy leer die liefde ken, gaan skool toe, sukkel met haar tweelingbroer en geniet die lewe voluit. Dan kom die aaklige skoolkonsert nader, en skielik moet die onmusikale Jessica aan 'n musiekitem deelneem. Wat gaan sy doen? Wie gaan haar help? Gelukkig kom die funky ouma Tya net op die regte oomblik met haar motorfiets om die hoek gejaag ...
Van Manenberg, met liefde
'Ie liewe is 'n dice game; 'ie dice rol soes hy rol en jy moet 'it ma' vat, broe'.
Jay en Alpha deel 'n wêreld van armoede en bendes en het al twee sonder 'n pa grootgeword. Maar hulle paaie skei: Alpha bly die leier van die Lo$Boys, 'n klein bende in Manenberg, terwyl Jay 'n beurs kry om in Kaapstad te gaan studeer.
Vir Jay is dit 'n nuwe begin, maar dan word dinge meteens kompleks wanneer sy pad met dié van 'n weggooibaba kruis. Kort voor lank is die situasie nie slegs kompleks nie, maar ook gevaarlik.
Waarheen gaan 'n student met 'n baba? Die welsyn en polisie vertrou hy nie, maar sy opsies is beperk. Sou hy dit in Manenberg kon waag? Terwyl 'n bendeoorlog dreig?
Tinus, Elke, Chris, Deirdré en Annemie sien uit na nog 'n rustige vakansie op oom Martin se Bosveldplaas naby Mapungubwe. Maar toe hulle daar kom, begin die poppe dans. Eers vind hulle koedoes wat in 'n strik gevang is en dan is daar skielik renosters op die plaas wat nie daar hoort nie.
Tien vir 'n vriend
Om 'n seevakansie by 'n eksentrieke, buierige ou alleen-man deur te bring, is geen opwindende vooruitsig vir 'n meisiekind soos Anita nie. Selfs al reken Rudi, haar jonger broer, die saak het meriete. Maar toe hulle op die lughawe afgehaal word deur 'n heel skaflike, brandermal tiener, kry die vakansie vir Anita 'n ander kleur.
Grootword is nie vir sissies nie
Johannes bly saam met sy ma en broer Petrus op Clanwilliam. Hy gaan kuier vir die Desembervakansie by sy pa op Wuppertal.
Daar is baie lekker dinge wat 'n seunskind op Wuppertal kan doen. Johannes help sy pa in die Velskoenfabriek; hy en sy nuwe maat, Frikkie, loop in die veld rond en grawe kambro; hulle ry botterboom en swem kaal in die bergpoel.
Was ek maar 'n lady
Was ek maar 'n lady is 'n tienerangs stream-of-consciousness storie.
Hierdie boek sal geen leser neersit nie! Tieners. Ma's, Oumas! Lanklaas is daar soveel aardsheid, reguit-praat, moed en guts op elke bladsy van 'n boek neergepen. Maar watter manjifieke storie. Die karakter van Jackie gaan jou voete onder jou uitslaan. Die media gaan weghardloop met die storie!
Boela van die blouwater
Boela van die blouwater is 'n jeugroman wat afspeel op 'n klein vissersdorpie, Oestermond.
Chris Barnard se gewilde verhaal is die eerste keer in 1962 gepubliseer en die kleurvolle karakters wat teen die agtergrond van die vissersdorpie geteken word, bekoor steeds.
Diekie van die Bo-Kaap
Die eerste Bo-Kaapse jeugroman in Afrikaans, gebaseer op die hoogs suksesvolle musical met dieselfde naam. Ice en Diekie glo, soos Romeo and Juliet, dat daar nog nooit 'n liefde soos hulle s'n was nie. Tot die nag waarin 'n loeiende polisie-sirene en skote wat klap 'n keerpunt in hulle lewens bring.
Fokus op Stella
'n Boeiende en spannende verhaal oor 'n jong meisie wat deur haar liefde vir fotografie voor 'n bitter moeilike keuse te staan kom.
PresiesAnders 2: Cupcakes en kupido's
Zoya presteer nie op skool soos haar tweelingsussie Zoe nie. Maar wie gee tog om oor wiskunde en rekeningkunde? Dis veel beter om seker te maak sy lyk altyd fantasties op 'n selfie. Wanneer Zoya gekies word as die hoof van die balkomitee, is sy verheug oor die kans om tyd saam met die aantreklike Erwee te spandeer. Daar is wel 'n paar probleme: Erwee se jaloerse vriendin, Beula, 'n geheimsinnige matchmaker en die feit dat haar pa skielik tienersleng praat en leer skateboard ry . . .